Diari Oficial de la Generalitat Valenciana


Sumari del DOGV 9276, del 11-02-2022 (2022/737)

RESOLUCIÓ de 27 de gener de 2022, de la Subdirecció General de Relacions Laborals, de la Direcció General de Treball, Benestar i Seguretat Laboral, per la qual es disposen el registre i la publicació del text de l'acord d'adhesió de l'Agència Valenciana de la Innovació (AVI) al II Conveni col·lectiu per al personal laboral al servei de l'Administració autonòmica, localitzador EZ14IV87.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9276

Data del DOGV
:   11-02-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/737


Data del document
:   27-01-2022

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Resolució

Descriptors 

:   * Conselleria d'Economia Sostenible, Sectors Productius, Comerç i Treball
    * conveni col·lectiu

RESOLUCIÓ de 27 de gener de 2022, de la Subdirecció General de Relacions Laborals, de la Direcció General de Treball, Benestar i Seguretat Laboral, per la qual es disposen el registre i la publicació del text de l'acord d'adhesió de l'Agència Valenciana de la Innovació (AVI) al II Conveni col·lectiu per al personal laboral al servei de l'Administració autonòmica, localitzador EZ14IV87. [2022/737]  
  
  
Vist el text de l'acord d'adhesió de l'Agència Valenciana de la Innovació (AVI) al II Conveni col·lectiu per al personal laboral al servei de l'Administració autonòmica, localitzador EZ14IV87, signat per la comissió negociadora, estant integrada aquesta, d'una part, per la representació de l'AVI i, d'una altra, per la representació dels treballadors, i de conformitat amb el que es disposa en l'article 90, apartats 2 i 3, del Reial decret legislatiu 2/2015, de 23 d'octubre; l'article 2 del Reial decret 713/2010, de 28 de maig, sobre registre i depòsit de convenis i acords col·lectius de treball, i l'article 3 de l'Ordre 37/2010, de 24 de setembre, per la qual es crea el Registre de la Comunitat Valenciana de Convenis i Acords Col·lectius de Treball, aquesta Subdirecció General de Relacions Laborals, de conformitat amb l'article 10.2 de l'Ordre 1/2021, de 6 d'abril, que desenvolupa el Decret 175/2020, del Consell, de 30 d'octubre, pel qual s'aprova el Reglament orgànic i funcional de la Conselleria d'Economia Sostenible, Sectors Productius, Comerç i Treball, resol:  
  
Primer  
Ordenar la inscripció del conveni en el Registre de la Comunitat Valenciana de Convenis i Acords Col·lectius de Treball, amb notificació a la comissió negociadora, i depòsit del text de l'acord.  
  
Segon  
Disposar-ne la publicació en el Diari Oficial de la Generalitat Valenciana.  
  
València, 27 de gener de 2022.- El subdirector general de Relacions Laborals: Joaquín Vañó Gironés.  
  
  
Acord de ratificació de l'adhesió de l'Agència Valenciana de la Innovació al II Conveni Col·lectiu per al personal laboral al servei de l'Administració autonòmica  
  
València, 24 de gener de 2022  
  
Per part social:  
- Per CCOO-PV, Soledad Fernández Cano  
- Per UGT-PV, Gonzalo Fernández Martínez  
Per part de l'AVI:  
- Andrés García Reche, en la seua condició de vicepresident executiu de l'AVI  
- Olivia Estrella López, en la seua condició de secretària general de l'AVI  
  
Exposen:  
Segons la Llei 1/2017, d'1 de febrer, de la Generalitat, es crea l'Agència Valenciana de la Innovació com a entitat de dret públic de la Generalitat, de les previstes per l'article 155.1 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions.  
En el seu article 19, la citada llei estableix que l'Agència podrà comptar amb personal funcionari i personal laboral i que aquest últim, a més de la legislació laboral i el conveni aplicables, es regirà pels preceptes de l'Estatut Bàsic de l'Empleat Públic i pels de la Llei 10/2010, de 9 de juliol, de la Generalitat, d'ordenació i gestió de la funció pública valenciana, que així ho disposen expressament.  
Així mateix, en l'article 20.2 es determina que el règim retributiu del personal laboral AVI s'ajustarà als acords dels convenis i a les previsions contingudes en les successives lleis de pressupostos de la Generalitat.  
D'altra banda, la disposició transitòria tercera del Decret 106/2017, pel qual s'aprova el reglament de l'AVI, estableix que «l'AVI, a partir de l'aprovació del Reglament, iniciarà les actuacions tendents a l'adhesió al segon Conveni col·lectiu del personal laboral de la Generalitat».  
  
El 30 d'octubre de 2017, reunides les parts, empresa i sindicats, van prendre la decisió de constituir-se en comissió negociadora per a abordar els aspectes de la RPT, l'organització professional de la plantilla de l'AVI i manifestar la seua voluntat de procedir a l'adhesió al II Conveni de personal laboral de la Generalitat.  
En data 27 de juny de 2018 el Consell de Direcció de l'Agència Valenciana de la Innovació va autoritzar per unanimitat l'inici dels tràmits per a l'adhesió al II Conveni de personal laboral de la Generalitat.  
  
En data 11 de setembre de 2018, es va constituir la comissió negociadora que va arribar a l'acord d'adherir-se a la totalitat del citat conveni en la seua redacció vigent, entenent per tal també el prorrogat de manera automàtica o provisional.  
En data 18 de desembre de 2018, a Alacant i el 19 de desembre a València, la part sindical i el personal laboral de l'AVI acorden per unanimitat realitzar els tràmits necessaris en aplicació de l'article 90 del Reial decret legislatiu 2/2015, de 23 d'octubre, pel qual s'aprova el text refós de la Llei de l'Estatut dels Treballadors, per a adherir-se al II Conveni col·lectiu del personal laboral de la Generalitat Valenciana.  
  
En dates 10 i 29 de desembre de 2021 es van remetre els preceptius informes favorables de la Direcció General de Sector Públic i Patrimoni i la Direcció general de Pressupostos, de la Conselleria d'Hisenda i Model Econòmic.  
Per això les parts acorden:  
  
Primer. L'AVI s'adhereix íntegrament al II Conveni col·lectiu del personal laboral al servei de l'Administració autonòmica, amb efectes del dia en què es produïsca la publicació del present acord en el DOGV. El citat conveni va ser publicat en el DOGV de data 12 de juny de 1995, denunciat i constituïda la taula negociadora del III Conveni col·lectiu es va determinar que fins a la signatura d'acord que el substituïsca continuarà en vigor el II Conveni col·lectiu per al personal laboral al servei de l'administració autonòmica en aplicació del seu article tercer.  
  
  
Segon. Aquesta adhesió s'estendrà de manera automàtica a tots aquells acords que estiguen vigents o als que puguen adoptar els òrgans competents en el desenvolupament i interpretació del conveni objecte d'aquest acord. Així com de totes les millores sobre aquest que s'acorden per al personal laboral al servei de l'administració autonòmica en la seua respectiva unitat de negociadora.  
  
Tercer. Les referències fetes en el II Conveni als òrgans superiors de funció pública, així com a la resta de responsables competents en matèria de personal o qualsevol altra, s'entendran referides, si és el cas, als equivalents en l'AVI.  
  
I en prova de conformitat signen les parts l'acord.